Ο **Τζορτζ Τουπόου ο Ε΄** (4 Μαΐου 1948 - 18 Μαρτίου 2012) ήταν ο βασιλιάς της Τόνγκα από το 2006 ως τον θάνατό του. Γιος του Ταουφααχάου Τουπόου Δ', έγινε βασιλιάς μετά το θάνατο του πατέρα του, στις 11 Σεπτεμβρίου 2006.

Βιογραφία
---------

Στην καθημερινή ζωή, ήταν περισσότερο γνωστός με το όνομα **Tupoutoa**. Ολοκλήρωσε την πρωτοβάθμια εκπαίδευση στην Ελβετία και τη δευτεροβάθμια στο King's College του Ώκλαντ (Νέα Ζηλανδία). Συνέχισε τις σπουδές του στην Οξφόρδη και στη Βασιλική Ακαδημία του Στρατού στο Σάντχερστ της Αγγλίας.

Αν και δεν ήταν παντρεμένος, απέκτησε ένα τέκνο, την Ιλίμα Λέι Τόχι. Με βάση το Σύνταγμα, η κόρη του δεν πρόκειται ποτέ να αποκτήσει δικαιώματα επί του θρόνου στο μέλλον.

Προτού γίνει βασιλιάς άσκησε επιχειρηματική δραστηριότητα και βάσει του νόμου έπαυσε να έχει λογαριασμούς από τις επιχειρήσεις του.

Αξιώματα
--------

Έγινε Διάδοχος του θρόνου στις 4 Μαΐου του 1966. Χρημάτισε υπουργός Εξωτερικών την περίοδο 1979-1998. Ορκίστηκε Βασιλιάς στις 11 Σεπτεμβρίου του 2006. 

Η επίσημη στέψη του έγινε την 1η Αυγούστου του 2008. Αρχικά η στέψη προγραμματιζόταν να λάβει χώρα το 2007, αναβλήθηκε όμως καθώς δόθηκε προτεραιότητα στην ανοικοδόμηση της πρωτεύουσας, Νουκουαλόφα, έπειτα από τις ταραχές του 2006.

Τον Ιούλιο του 2008, τρεις ημέρες πριν την επίσημη στέψη του (1η Αυγούστου), ο βασιλιάς ανακοίνωσε ότι θα αφήσει τις περισσότερες εξουσίες του και θα ενεργεί στα περισσότερα ζητήματα με βάση τις οδηγίες του πρωθυπουργού του. Ο πρωθυπουργός επίσης θα είναι αρμόδιος για τα καθημερινά ζητήματα. Ο Τουπόου θα έχει τις εξουσίες του διορισμού δικαστών αλλά και της μετατροπής ποινών. Επιπλέον, ο ίδιος ανακοίνωσε τη διενέργεια εκλογών το 2010 και ανήγγειλε κοινοβουλευτική μεταρρύθμιση.

Θάνατος
-------

Το 2012 ο Μονάρχης μεταφέρθηκε εσπευσμένα σε νοσοκομείο του Χονγκ Κονγκ, όπου και πέθανε στις 18 Μαρτίου.

Παραπομπές
----------

1. ↑  Jane Phare (2006-09-17). «The madness of King George of Tonga». *New Zealand Herald*.. Ανακτήθηκε στις 21-10-2006.
2. ↑  «Tongan Government Gazette Publication 20». Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 30 Σεπτεμβρίου 2007.
3. ↑  «Gazette Publication 19». Αρχειοθετήθηκε από το πρωτότυπο στις 2 Νοεμβρίου 2007. Ανακτήθηκε στις 2 Νοεμβρίου 2007.
4. ↑  «Lavish coronation ceremony for new King of Tonga». TimesOnline. 2008-08-01.. Ανακτήθηκε στις 2008-08-01.
5. ↑  «user account | Matangi Tonga Online». Αρχειοθετήθηκε από το πρωτότυπο στις 8 Δεκεμβρίου 2006. Ανακτήθηκε στις 10 Μαΐου 2008.
6. ↑  "Tonga's king to cede key powers", BBC, 29 Ιουλίου 2008
7. ↑  «Tongan king promises 'more democracy' for Pacific island». Guardian. 2008-07-29.. Ανακτήθηκε στις 2008-07-29.
8. ↑  «Tongan king to give up absolute rule». CNN. 2008-07-29.. Ανακτήθηκε στις 2008-07-29.
9. ↑  «His Majesty King George Tupou V- A Monarch for a time of change». Fiji Daily Post. 2008-07-29. Αρχειοθετήθηκε από το πρωτότυπο στις 2017-12-13.. Ανακτήθηκε στις 2008-07-28.
10. ↑  Channel News asia Αρχειοθετήθηκε 2012-03-19 στο Wayback Machine. Tonga king's death confirmed, 19 Μαρτίου 2012.

Εξωτερικοί σύνδεσμοι
--------------------

* Πολυμέσα σχετικά με το θέμα  George Tupou V of Tonga στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 86206579
* GND: 138057974

 |

 |